en fi en da da en en da da en it et da en de de da da en en da da en it et da en de de da da da da da da sv da en da da da da da da da en sv da en da da da sv da en da da sv da en da da da da da da sv da en da sv da da da da da sv da da da da da da da da da da sv da en da da sv da en da da da da da en en
Nicolai Vistisen har indgået en aftale, så han de næste tre år er en del af Esbjerg fBs målmandsskole, skriver EfB i en pressemeddelelse
- Det betyder alt for mig, og det er derfor, jeg gør det her. Det er det, jeg har drømt om, siden jeg begyndte at spille fodbold, og det er det, som alle drenge på min alder vil. Jeg føler mig mest tryg her i klubben, hvor vi har et godt sammenhold og et godt fællesskab med nogle gode trænere, siger den 15-årige målmand, der får rosende ord med på vejen af sportsdirektør Ted van Leeuwen.
- Vi er meget glade for, at det har været muligt at hente Nicolai tilbage, for han er meget talentfuld, og han bliver en vigtig del af vores U17-hold. Vi har et godt renomme, når det gælder målmænd, og alle vores ungdomsmålmænd befinder sig i en stærk kategori af talenter. Nicolai er meget moden af sin alder, og han er god med både hænder og fødder, så vi forventer os meget af ham i den skarpe konkurrence, der er her i klubben, siger Ted van Leuween om målmanden, der tiltræder 1. januar.
Den 14-årige Lucas Thorogood fra BKV'81 - basketballklubben i Vejen - er udtaget til bruttolandsholdet for U15 og er dermed blandt de 34 bedste i landet.
Han blev udvalgt blandt 101 spillere ved den første samling, og efter samlinger i Horsens i januar og i Holbæk i april barberes holdet ned til 24 spillere.
- Jeg synes, det gik godt og tror og håber, jeg kommer mellem de 24, siger  Lucas Thorogood, der træner med både U16 og U17 i Vejen.
Han og familien bor i Jordrup, men tager gerne turen til Vejen flere gange om ugen.
- Ud over skolen laver jeg ikke meget andet end spille basket, fortæller Lucas Thorogood, der har prøvet bl.a. fodbold og golf, men det er basketballen, han er faldet for.
Han går i 8. klasse, men i 10. klasse tager han på efterskole i Nyborg - en basketballefterskole.
Skrevet af Leif Christensen
Publiceret: 11. december 2017
Der var lokal jubel i Vejen Idrætscenter i eftermiddag. Den kom efter opgøret i damernes Jyllandsserie, hvor Vejen besejrede Varde med 21-18 efter 9-9 ved pausen.
Med sejren sikrede Vejen sig puljens førsteplads og får dermed to point med over i den nye pulje, der starter efter jul.
Skrevet af Leif Christensen
Publiceret: 10. december 2017
Vandt en sikker sejr
Vejens bedste basketballspillere kom tilbage på vinderkurs, da Svendborg lørdag eftermiddag gæstede Vejen Idrætscenter i 3. division. 86-45 stod der på måltavlen i Vejens favør efter matchen, og sejren betyder, at Vejen fortsat er med i topstriden.
Skrevet af Leif Christensen
Publiceret: 9. december 2017
Vejen faldt til sidst
Det var ikke træfsikkerheden, der prægede opgøret, da Vejens bedste basketballspillere lørdag aften havde besøg af Vejle Basketball Klub. Mange muligheder blev misbrugt og var en af årsagerne til, at Vejens 3. divisionshold måtte gå fra banen med et enderlag på 74-79.
Efter at have været bagud med 31-36 efter de første to perioder bragte det unge Vejenhold sig foran med 50-43, men det varede ikke længe, inden det rutinerede Vejlehold i kraft af bl.a. flere trepointsscoringer igen var i front med 57-54, som var stillingen inden de sidste 10 minutter.
Her var Vejen foran med 70-69 og fulgte med til 74-74, inden Vejle scorede de sidste fem point til sejren på 79-74 og dermed revanche for nederlaget i Vejle for en halv snes dage siden.
Lørdag eftermiddag har Vejen igen fordel af hjemmebane. Her er det Svendborg, der gæster Vejen IC. Begge hold har fire foreløbig hentet fire point.
Skrevet af Leif Christensen
Publiceret: 4. december 2017
Handicapprisen 2017 er overrakt
Skrevet af Leif Christensen
Publiceret: 30. november 2017
Der var rift om pladserne ved parturnering
Der var rift om pladserne, da Holsted Golfklub afviklede en parturnering i det flotteste efterårsvejr med 48 friske golfspillere.
Skrevet af Leif Christensen
Publiceret: 20. november 2017
Gæsterne glemte at komme
Vejens bedste basketballspillere havde set frem til sæsonens første hjemmekamp
Vejens bedste basketballspillere havde set frem til sæsonens første hjemmekamp i 3. division lørdag eftermiddag, men det blev der ikke noget af.Gæsterne brillerede med deres fravær.
Det var Horsens IC 3, der skulle have gæstet Vejen Idrætscenter, men de dukkede ikke op, og den efterfølgende melding fra Horsens var, at de havde overset kampen.
Alt tyder derfor på en sejr til Vejen-mandskabet, men uden at komme i kamp.
BKV'81 havde ellers set frem til at præsentere flere nye spillere, men det blev der ikke noget af denne gang. Torsdag aften spiller Vejen i Vejle.
I stedet for at spille om point var spillerne i aktion i en intern kamp, som LLN Press valgte at tage et foto af, når Horsensholdet nu ikke kom.
Skrevet af Leif Christensen
Publiceret: 18. november 2017
Gæsterne glemte at komme
Vejens bedste basketballspillere havde set frem til sæsonens første hjemmekamp
Skrevet af Leif Christensen
Publiceret: 18. november 2017
Side 148 ud af 148
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing